Payam Feili

Payam Feili (, n. 1985 en Kermanŝaho) estas irana poeto, aktivulo kaj verkisto, kiu vivas malkaŝe kiel samseksema viro.

 Vivo 
Payam Feili estis arestita tri fojojn en Irano, inkluzive de unu fojo kiam li estis detenita sen akuzo dum 44 tagoj. Li malkaŝe parolas pri sia seksa orientiĝo. Li riskas la mortopunon pro samseksemeco. Ĉi tiuj eventoj devigis Feili forlasi la landon kaj serĉi rifuĝon en aliaj landoj.

Komence, la poeto translokiĝis al Turkio, sed fine de 2015, li iris al Israelo, kie li petis politikan azilon, asertante, ke li enamiĝis al la lando. Ekde tiam Feili loĝas en Tel-Avivo, kaj lia peto pri laŭleĝa statuso kiel rifuĝinto estis pritraktata dum pluraj jaroj.  

 Verkado 
Li komencis verki poezion en siaj adoleskaj jaroj kaj publikigis sian unuan libron en la aĝo de dek naŭ jaroj. Ĝi nomiĝis La Platformo de la Suno kaj estis submetita al senkompata cenzuro. Lia unua romano, Turo kaj Lageto, kaj kolekto de noveloj aperis en 2006, publikigitaj elektronike. Payam Feili verkis naŭ librojn entute. 

Feili komencis verki en siaj fruaj adoleskaj jaroj. Li publikigis sian unuan libron, The Sun's Platform (La Platformo de la Suno), en 2005 kaj estis submetita al senkompata cenzuro. La verkaĵoj de Feili estas malpermesitaj de publikigo en Irano. Lia unua romano, Tower and Pond 
(Turo kaj Lageto), kaj kolekto de noveloj, Crimson Emptiness kaj Talking Waters, estis ankaŭ publikigitaj en la persa lingvo fare de Lulu en Usono. Lia dua verkaĵo I Will Grow, I Will Bear Fruit … Figs (Mi Kreskos, Mi Fruktiĝos… Figoj) estis la unua kiu estis publikigita eksterlande.  Ĝi rakontas la historion de la malpermesita amo de du amikoj kontraŭ la fono de la Iran-Iraka Milito. 

Aliaj verkaĵoj, inkluzive de la romano Son of the Cloudy Years (Filo de la Nubaj Jaroj) kaj kolekto de poemoj, Hasanak, ankaŭ estis publikigitaj ekster Irano. Feili estas malpermesita en Irano ne nur pro siaj libroj, sed ankaŭ pro sia malkaŝe samseksema vivstilo. 

 Referencoj 

 Vidu ankaŭ 

 Salman Rushdie

 Eksteraj ligiloj 

 Blogo de Payam Feili
 Payam Feili: Piedirante sur Akvo
 Paya Feili  en Time

Kategorio:Iranaj kurdoj
Kategorio:Iranaj aktivuloj
Kategorio:Iranaj poetoj
Kategorio:Iranaj verkistoj
Kategorio:GLAT-verkistoj